**Előterjesztés**

**Hévíz Város Önkormányzat Képviselő-testületének**

**2023. augusztus 31-i rendes nyilvános ülésére**

**Tárgy:** A Hévízi Turisztikai Nonprofit Kft. 2023. I. félévi gazdálkodása könyvvizsgálói jelentéssel

**Az előterjesztő:** Papp Gábor polgármester

**Készítette:** Pálffy Tamás ügyvezető igazgató

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**I.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

Hévíz Város Önkormányzat a Hévízi Turisztikai Nonprofit Kft.-ben 47%-ban tulajdonos. A gazdasági társaság minden évben elkészíti a féléves, közbenső mérlegét, eredménykimutatását könyvvizsgálói jelentéssel.

A Hévízi Turisztikai Nonprofit Kft Felügyelő Bizottsága a társaság ellenőrzését folyamatosan ellátja. A likviditás, valamint az üzleti terv megvalósítását folyamatosan ellenőrzi a felügyelő bizottság minden tagja. Amennyiben észrevétel lenne a kapott információval kapcsolatban, az mindjárt jelzésre kerülne.

A Hévízi Turisztikai Nonprofit Kft. féléves közbenső mérleg és eredménykimutatásának fő adatai: mérlegfőösszeg 94.627e Ft, az adózott eredmény 21.473e Ft nyereség

Az árbevétel és a költségek az üzleti tervnek megfelelően haladnak, melyet a havi főkönyvi kivonatok és kartonok alapján az ügyvezető folyamatosan nyomon követ a cég könyvelőjével egyeztetve.

A könyvvizsgáló a mérleg és eredmény-kimutatás jogszabályi feltételeknek történő elkészítését jelentésével igazolta.

A mérleg, eredménykimutatás és a könyvvizsgálói jelentés az előterjesztés melléklete.

A döntéshez egyszerű szótöbbség szükséges.

**2.**

**HATÁROZATI JAVASLAT**

1. Hévíz Város Önkormányzat Képviselő-testülete a Hévízi Turisztikai Nonprofit Korlátolt Felelősségű Társaság részéről (8380 Hévíz, Rákóczi u. 2. adószáma: 23141823220 cégjegyzékszáma: 20 09 071334) megtárgyalta a tájékoztatást a 2023. évi első féléves közbenső mérlegről és eredménykimutatásről, melyet elfogad.

2. A Képviselő-testület - amennyiben az 1. pont taggyűlési napirend lesz - mandátumot biztosít a polgármester részére a Hévízi Turisztikai Nonprofit Korlátolt Felelősségű Társaság (8380 Hévíz, Rákóczi u. 2. adószáma: 23141823220 cégjegyzékszáma: 20 09 071334) taggyűlésére, amelynek alapján szavazzon igennel a 2023. évi első féléves közbenső mérlegről és eredménykimutatásről.

Felelős: Papp Gábor polgármester

Határidő: azonnal és taggyűlés szerint

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | közgazdasági osztályvezető |  |  |
| Dr. Tüske Róbert | jegyző |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Pálffy Tamás | ügyvezető igazgató |  |  |